Lugejate kirju Lyme’i tõbi. Suur tänu teile teaberikka artikli eest „Lyme’i tõbi — kas see ohustab sind? ” ( juuli — september 1996). Arstina olen viimasel ajal päris palju kokku puutunud inimestega, kes on sellesse tõppe haigestunud, ning võin teie mainitud ettevaatusabinõusid üksnes kinnitada. Kuna enamikul juhtudel ei suhtuta patsiendi haigusnähtudesse alguses eriti tõsiselt, võib see haigus põhjustada talle pikaajalisi kannatusi. „ Ärgake! ” käsitles selle infektsiooni liigesevormi, mis on kõige rohkem USA - s levinud. [ — — —] Euroopas tehti hiljuti kindlaks veel kaks haigusetekitajat, mida tavapäraste laboratoorsete uuringutega pole võimalik avastada. [ — — —] Antibiootikumidest on kasu ainult Lyme’i tõve varajase staadiumi alguses, kuid hiljem nende tõhusus kaob. I. S., Saksamaa Kuna olen ise Lyme’i tõve põdenud, oli see artikkel mulle suureks julgustuseks. Loodan, et kõik, kes seda artiklit lugesid, suhtuvad nüüdsest sellesse haigusesse tõsisemalt ning rakendavad kõiki vajalikke ettevaatusabinõusid. D. P., Ameerika Ühendriigid